Aer Arann

Aer Arann (bývalý Aer Arann Express) sú regionálne aerolínie, sídliace v Dubline v Írsku. Operujú momentálne na 25 stálych linkách medzi Írskom, Francúzskom a Spojeným kráľovstvom. Hlavnými letiskami spoločnosti sú Derry, Galway, Ronaldsway a Waterford.

Dejiny 
Aer Arann vznikla v roku 1970, aby prevádzkovala leteckú dopravu medzi mestom Galway a Aranskými ostrovmi na západnom pobreží Írska. Lietať začali na jednom stroji Britten-Norman Islander v auguste 1970. 

Zlom pre aerolínie nastal v roku 1994, keď ich kúpil Pádraig Ó Céidigh. Ó Céidigh začal zväčšovať počet letov aj lietadiel aerolínií, v roku 1998 začal s prevádzkou pravidelných letov. V tom istom roku udelila vláda Arannu povolenie prevádzkovať linku medzi Donegalom a Dublinom, nasledovala linka Sligo - Dublin.

V roku 2002 sa začali lety do Spojeného kráľovstva a na ostrov Jersey, v roku 2004 pribudli linky do miest Lorient a Nantes v Bretónsku. 

V roku 2007 zaznamenala Aer Arann obrat v hodnote 100 miliónov € a prepravila 1,15 milióna pasažierov.

V roku 2008 spoločnosť podpísala franchisovú dohodu s Nex Aviation a zahájila lety do Amsterdamu, Bordeaux, Malagy a Fara. Pri týchto letoch spoločnosť používala v letných mesiacoch lietadlá BAe 146. Linka do Amsterdamu, ktorú prevádzkoval stroj ATR 72-500, ukončila svoju činnosť 14. januára 2009.

V októbri 2008 aerolínie oznámili, že v dôsledku zníženého počtu pasažierov v osobnej doprave sú nútené pristúpiť na úsporný program, ktorý bude zahŕňať čiastočné zameranie sa na nízkonákladové lety a prenajímanie ich posádok a strojov iným aerolíniám. Aerolínie najprv hovorili o prepustení 100 zamestnancov, ale tento počet bol neskôr zmenený na 70, čo by znamenalo 20% zníženie počtu personálu. Kľúčové spojenia zostanú nezmenené.

Destinácie 
Aer Arann lieta do nasledujúcich destinácií v Európe (stav zo 14. marca 2010):

 Francúzsko
 La Rochelle - Letisko La Rochelle [sezónne]
 Lorient - Letisko Lorient South Brittany [seasonal]
 Írsko
 Cork - Letisko Cork
 Donegal - Letisko Donegal
 Dublin - Letisko Dublin
 Galway - Letisko Galway Základňa
 Kerry - Letisko Kerry [pokračuje 20. mája]
 Knock - Letisko Ireland West Knock
 Sligo - Letisko Sligo
 Waterford - Letisko Waterford Základňa
 Spojené kráľovstvo
 Anglicko
 Birmingham - Medzinárodné letisko Birmingham
 Blackpool - Medzinárodné letisko Blackpool
 Bristol - Medzinárodné letisko Bristol
 Doncaster - Letisko Robina Hooda Doncaster Sheffield
 Durham - Letisko Durham Tees Valley
 Londýn
 Letisko Londýn-City
 Letisko Londýn-Luton
 Manchester - Letisko Manchester
 Severné Írsko
 Belfast - Letisko Georgea Besta Belfast City
 Derry - Letisko Derry Základňa
 Škótsko
 Edinburgh - Letisko Edinburgh
 Glasgow - Medzinárodné letisko Glasgow
 Wales
 Cardiff - Letisko Cardiff
 Spojené kráľovstvo Korunné dependencie
 Man - Letisko Ronaldsway Základňa
 Jersey - Letisko Jersey [sezónne]

Flotila 

Flotilu Aer Arannu tvoria nasledujúce lietadlá (stav z marca 2010):

V máji 2006 vyhlásila spoločnosť objednávku na 10 strojov série ATR 72-500 v hodnote 180 miliónov €.

V októbri 2008 Aer Arann ohlásila, že ako súčasť plánu na šetrenie počas krízy sa chce pokúsiť prenajať 4 z ich 13 ATR iným aerolíniám.

Silver Club 
Silver Club je jediným špeciálnym leteckým programom, s ktorým Aer Arann začala v roku 2008. Je navrhnutý tak, aby odmeňoval častých pasažierov za ich vernosť spoločnosti. Vylepšenia zahŕňajú: 

 Prístup do businessových salónikov, a to salónik Anna Livia na dublinskom letisku a salónik Jack Lynch na letisku Cork. (neskôr majú byť pridané aj salóniky na letiskách vo Veľkej Británii)
 Žiadne poplatky za zmenu leteniek
 Zvýšenie maximálnej váhy batožiny na 
 Možnosť vybrať si svoje sedadlo na check-ine
 Vyhradený telefón zadarmo

Služby počas letu 
Aer Arann ponúka program buy on board, s ktorým možno na palube lietadiel kúpiť sendviče a nápoje Doolittles.

Referencie

Externé odkazy 
 Oficiálna stránka Aer Arannu
 Oficiálna stránka ostrovov Aer Arannu

Letecké spoločnosti Írska
Podniky založené v 1970